**Selvevalueringsskema**

**Aktuel status**

1. **Hvilke styrker og succeser har vi i vores arbejde med opsporing af børn og unge i risiko for at indgå i problemskabende ungegrupperinger i vores kommune?**

Beskriv i stikord de samarbejdsrelationer, arbejdsgange, redskaber, dialogformer, ledelsesinformation m.m., der i særlig grad bidrager til jeres succeser med forebyggelse af, at børn og unge indgår i problemskabende ungegrupperinger.

1. **Hvilke redskaber og metoder anvender de enkelte medarbejdergrupper i deres arbejde med opsporing af børn og unge i risiko for at indgå i problemskabende ungegrupperinger?**

Redskaber og metoder angives for hvert af de fagområder og hver af de medarbejdergrupper, der bidrager til opsporingen af børn og unge i risiko for at indgå i problemskabende ungegrupperinger. Herunder kan opgave- og ansvarsfordelingen også kort beskrives.

*Medarbejdergrupperne bør som minimum omfatte gadeplansmedarbejdere, klubmedarbejdere, boligsociale medarbejdere, lærere, skoleledere og SSP-medarbejdere. Der kan eventuelt udarbejdes en side med spørgsmål 2 og en side med spørgsmål 3 til hver medarbejdergruppe.*

1. **Hvordan vurderes anvendelsen af de enkelte redskaber?**

Herunder kan følgende punkter overvejes:

1. Anvender vi redskaberne systematisk, det vil sige, at alle i medarbejdergruppen altid anvender redskabet, når det er relevant, og at redskabet anvendes ensartet på tværs af medarbejderne?
2. Bidrager redskabet i videst muligt omfang (kvalitativt) med information om risikofaktorer hos individer eller gruppen af børn og unge?
3. Understøtter redskabet den tværfaglige helhedsorienterede indsats i kommunen, for eksempel gennem fælles sprog eller sammenhæng til redskaber, der anvendes på andre fagområder?
4. Giver redskabet relevant information, der kan anvendes på individniveau og som ledelsesinformation?
5. **Indsamler vi systematisk relevant information fra gruppen af unge, for eksempel i alderen 13-23 år, til brug for arbejdet med gruppen af børn og unge i risiko for at indgå i problemskabende ungegrupperinger?**
6. **Indsamler vi systematisk relevant information fra borgere, for eksempel beboere i udsatte boligområder, til brug for arbejdet med gruppen af børn og unge i risiko for at indgå i problemskabende ungegrupperinger?**
7. **Understøtter vi systematisk relevant informationsindsamling fra frivillige i foreninger og klubber, boligorganisationernes medarbejdere såsom varmemestre samt andre, der er i kontakt med børn og unge i risiko for at indgå i problemskabende ungegrupperinger?**

**Forbedringsmuligheder**

1. **Hvilke muligheder har vi for at forbedre vores arbejde med opsporing af børn og unge i risiko for at indgå i problemskabende ungegrupperinger i vores kommune?**

Beskriv i stikord justeringer eller nyudviklinger, der vil forbedre samarbejdsrelationer, arbejdsgange, redskaber, dialogformer, ledelsesinformation m.m., der i særlig grad bidrager til jeres succeser med forebyggelse af, at børn og unge indgår i problemskabende ungegrupperinger, jf. spørgsmål 1 vedrørende status ovenfor.

1. **Hvilke ønsker og ambitioner har vi for vores arbejde med og tværgående samarbejde omkring opsporing fremadrettet?**

Beskriv i stikord, hvilke forhold i jeres arbejde der skal være anderledes om eksempelvis en måned eller et år.

Herunder kan følgende temaer overvejes:

1. Højere grad af fælles viden, sprog og begreber på tværs af de fagområder og medarbejdergrupper, jf. medarbejdergrupperne, der er beskrevet under spørgsmål 2 vedrørende status ovenfor.
2. Mere systematisk anvendelse af eksisterende redskaber.
3. Behov for nye redskaber.
4. Behov for aggregering til gruppeniveau af eksisterende information på individniveau.
5. Behov for analyse af eksisterende information på tværs af fagområder.
6. Bedre videndeling, så alle medarbejdere har adgang til den nødvendig individinformation i deres arbejde.
7. Forbedring af centrale (sam)arbejdsprocesser.
8. Højere grad af effektivitet/bedre ressourceudnyttelse.
9. Styrkelse af informationsindsamling fra:

* Unge, for eksempel i alderen 13-23 år.
* Borgere, for eksempel i udsatte boligområder.
* Frivillige i foreninger og klubber og boligorganisationernes medarbejdere såsom varmemestre.
* Andre, der er i kontakt med børn og unge i risiko.

1. Sikre alle parter adgang til pålidelig, relevant og brugervenlig information, for eksempel ledere og politikere i kommunen og samarbejdspartnere såsom boligorganisationer og politi.
2. Behov for fælles mål for resultaterne af indsatsen for at opspore børn og unge i risiko for at indgå i problemskabende ungegrupperinger.
3. **Hvilke forandringer skal gennemføres, for at vi kan udnytte vores muligheder og realisere vores ønsker og ambitioner?**

For eksempel styrke samarbejdsrelationer, justere arbejdsgange, implementere nye eller justere eksisterende redskaber, ændre dialogformer, skabe bedre ledelsesinformation m.m.

Beskriv hver enkelt forandring ved at konkretisere, hvordan det er i dag, og hvordan det skal være fremover. Uddyb, hvilke konkrete initiativer I skal iværksætte for at skabe forandringen.

*Spørgsmålene om forbedringsmuligheder kan for eksempel drøftes i tre trin.*

*Indledningsvis drøftes udfordringerne i og behovene for udvikling af arbejdet med opsporing af børn og unge i risiko for at indgå i problemskabende ungegrupperinger. Dette kan gøres med inspiration fra spørgsmål 1 og 2.*

*Dernæst drøftes og konkretisere, hvilke forandringstiltag der vil kunne indfri behovene for udvikling. Dette kan gøres med inspiration fra spørgsmål 3.*

*Som det tredje trin kan der eventuelt prioriteres i de identificerede forandringstiltag. Dette kan for eksempel gøres gennem en vurdering af hver enkelt forandringstiltags effekt/kvalitetsløft af opsporingsarbejdet og ressourceforbruget forbundet hermed.*